Subject: Pöördumine täitemenetluse seadustikust tuleneva kohustuse andmeid edastada sisustamise laiuse teemal (TMS §26 lg 2)
From: Ülle Kämbre <[email-masked]>
To: "info - AKI" <[email-masked]>
Date: Mon, 2 Feb 2026 15:50:56 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lp Andmekaitse Inspektsioon!

Bauhof Group AS-ni jõudis kohtutäitur Kaire Põlts päring seonduvalt töötaja 
võlanõudega.

Oma kirjas kohustab täitur tööandjat kirjalikult teatama: 1) Kelle ja 
millisele pangakontole teostatakse võlgniku saadava sissetuleku väljamakse? 
ja 2) Kas enne 16.12.2023. a sissetuleku (töötasu) arestimise akt saatmist 
on Teile esitatud täitmiseks teiste kohtutäiturite poolt rahalise nõude 
(töötasu) arestimise teateid ja kui on, siis milliste täiturite poolt ja 
millal on need saabunud Teile täitmisele?.

Selgituseks juures tekst „TMS § 26 lg 2 kohaselt on kohtutäituril õigus 
pöörduda täitemenetluseks vajaliku suulise ja kirjaliku teabe saamiseks 
kolmanda isiku poole, sealhulgas nõuda andmeid võlgniku elu- või asukoha 
ning kontaktandmete kohta, kui on alust arvata, et kolmas isik sellist infot 
omab. Kohtutäituril on õigus nõuda täitemenetluseks vajalikke andmeid 
võlgniku tasunõude ja muude hüvede kohta võlgniku tööandjalt ja teistelt 
võlgniku suhtes kohustatud isikutelt. Kolmas isik on kohustatud andmeid 
esitama, välja arvatud juhul, kui tal on seaduse alusel õigus andmete 
esitamisest keelduda.“

Meiepoolne vastus kohtutäiturile päringule oli järgnev: „Isikuandmete kaitse 
üldmääruse kohaselt on isiku pangakonto number ja makseteenuse andmed 
mitteavalik info, st konfidentsiaalne ja nende töötlemisel peab 
andmetöötleja järgima isikuandmete kaitse reegleid. Sellest tulenevalt ei 
ole Bauhof Group AS-l luba edastada teile teie poolt küsitud isikuandmeid. 
Palume teil põhjendatud huvi korral pöörduda vastuse saamiseks otse 
andmesubjekti poole.“

Saime samal päeval kohtutäitur Kaire Põlts büroo jurist Anni Lomp-lt uue 
vastuse koos kohustusega edastada nõutav teave hiljemalt 06.02.2026. 
Kohustuse mittetäitmisel viite täituri õigusele sunniraha määrata.

„Tere!

Olukorras, kus võlgnik ei ole täitemenetluses nõutavat teavet esitanud, on 
kohtutäituril võimalik küsida teavet kolmandatelt isikutelt. TMS § 26 lg 2 
sätestab, et kohtutäituril on õigus pöörduda täitemenetluseks vajaliku 
suulise ja kirjaliku teabe saamiseks kolmanda isiku poole, sealhulgas nõuda 
andmeid võlgniku elu- või asukoha ning kontaktandmete kohta, kui on alust 
arvata, et kolmas isik sellist infot omab. Seadus ei piira kolmandate 
isikute ringi, kellelt teavet nõuda, s.t nad ei pea olema tingimata 
võlgnikuga otseselt seotud. Samuti ei sea seadus eeldust, millisel juhul 
võib teavet nõuda. Lähtuda eelkõige sellest, kas kohtutäituri poolt nõutud 
informatsioon on kohtutäituri poolt läbiviidavaks täitemenetluseks vajalik 
või mitte. Käesoleval hetkel on kohtutäitur täitemenetluses tuvastanud, et 
võlgniku rahalised vahendid ei laeku Eesti krediidiasutuste arveldusarvetele 
ning kohtutäituri hinnangul on asja lahendamiseks oluline ning 
kohtutäiturile on teada, et kolmas isik/tööandja omab päritud infot seoses 
töötasu väljamaksete teostamisega. Antud juhul on kolmas isik/tööandja 
kohustatud kolmandaks isikuks, kes päritud infot omab ja vastavalt TMS § 26 
lg-le 2 kohustatud teavet esitama.

 Teabe edastamata jätmisel on kohtutäituril õigus kolmandale isikule 
vastavalt alltoodule määrata sunniraha kohustuse täitmata jätmisel.

TMS § 261 sätestab sunniraha määramise õiguse kohtutäiturile:

1) käesoleva seaduse §-s 26 sätestatud kohustuse täitmata jätmise korral 
teavet andma kohustatud isikule;

2) võlgniku suhtes kohustatud kolmandale isikule, kui viimane keeldub 
alusetult arestimisakti täitmisest või ei täida seda nõuetekohaselt.

Kohtutäitur kohustab teid edastama nõutud teabe hiljemalt 06.02.2026.”

Eelnevale tuginedes palume teie seisukohta täitemenetluse seadustikust 
tuleneva kohustuse sisustamise laiuse teemal, st tööandja kohustuse kohta 
anda teavet töötaja poolt määratud pangakonto või töötajaga seotud kolmanda 
isiku pangakonto andmete kohta.  Ehk siis, olenemata, kelle pangakonto kohta 
andmepäring tehakse, siis kas täiturile laieneb TMS § 26 lg-st 2 õigus 
tööandjalt küsida töötaja või töötaja poolt määratud pangakonto ja selle 
omaniku andmeid.

Selguse saamiseks vaatasime üle ka TLS sätted. TLS § 33 lg 4 kohaselt peab 
tööandja kandma töötaja töötasu töötaja poolt määratud pangakontole. Juhul 
kui töötaja edastab tööandjale avalduse töötasu ülekandmiseks kolmanda isiku 
pangakontole, siis kehtiva TLS-e kohaselt on eelnimetatud tegevus lubatud.

Ette tänades

Ülle Kämbre

Jurist  +372 58 149 111  I   <mailto:[email-masked]> 
[email-masked]

Bauhof Group AS │ J.Smuuli tee 41, 11415 Tallinn │  <http://www.bauhof.ee/> 
www.bauhof.ee

 <https://www.facebook.com/bauhof.ehitus.aed?locale=et_EE> 
<https://www.instagram.com/bauhof_eesti/> 
<https://www.linkedin.com/company/bauhof-group-as/posts/?feedView=all> 
<https://www.tiktok.com/@bauhof_eesti>

E‑kiri ja selle manused võivad sisaldada konfidentsiaalset informatsiooni, 
mille avaldamine on keelatud. Kui e-kiri on jõudnud Teieni ekslikult, siis 
palun teavitage sellest koheselt saatjat ning kustutage e-kiri ja selle 
manused oma arvutisüsteemist. Täname Teid.